Lapinkylänjärvi

Lapinkylänjärvi () on Uudellamaalla Kirkkonummella Lapinkylässä sijaitseva järvi.

 Maantietoa 
Lapinkylänjärvi on 1,6 kilometriä pitkä, 850 metriä leveä, ja sen pinta-ala on 102 hehtaaria eli 1,0 neliökilometriä. Se on muodostunut kallioisten mäkien väliseen laakeaan painanteeseen. Sen lähiympäristö on alavaa savimaata, joka on otettu viljelyyn. Lounaisrannasta kohoaa Himisbacka noin 25 metriä vedenpinnan yläpuolelle. Itärannan matalampi Sjöbacka on rakennettu asuinalueeksi. Muualla rannikko on alavaa ja asumatonta maastoa. Siinä on yksi saari, jonka pinta-ala on 2 aaria .

Lapinkylänjärvi on luodattu ja siitä on julkaistu syvyyskartat. Sen pohja on melko tasainen. Järven tilavuudeksi on määritetty 1,54 miljoonaa kuutiometriä, jolloin sen keskisyvyydeksi tulee 1,5 metriä. Järvi on vain 2,3 metriä syvää ja syvin kohta sijaitsee järven keskellä .

Järven rantaviivan pituus on 6,2 kilometriä, josta saarten rantaviivan yhteispituuden osuus siitä on 50 metriä . Monet rannat päätyvät peltomaihin, jonka ranta on matalaa ja kasvaa rehevää vesikasvillisuutta. Lapinkylän asuinalue sijaitsee kauempana rannasta mäen rinteessä. Järveä kiertää yhdystie 1130 pohjoisessa ja idässä.

 Luontoarvoja 
Koko järvi rantakosteikkoja myöten on merkitty luonnonsuojelualueeksi (Lapinkylänjärven luonnonsuojelualue, YSA202105, perustettu 22.12.2005). Lapinkylänjärvi oli luokiteltu valtakunnallisesti arvokkaaksi kosteikkolintujen pesimäalueeksi. Järven vesi on yleensä savisamea, johon tuo loppukesän leväkukinnat lisäväriä. Rannat ovat matalina kasvillisuuden valtaamia ja niissä ovat yleisiä luhtasuot.

 Vesistösuhteet 
Lapinkylänjärvi sijaitsee Suomenlahden rannikkoalueessa (vesistöaluetunnus 81), jonka Mankinjoen valuma-alueeseen (81.057) järvi kuuluu. Siihen laskee Juusjärvenpuro Juusjärvestä. Lapinkylänjärven laskupuro Kalakoskibäcken lakaa kaakkoisrannasta. Se laskee parin kilometrin päässä Loojärveen. Lapinkylänjärven vedenpinnan korkeus on 26,3 metriä mpy (N2000).

 Lähteet 

Luokka:Kirkkonummen järvet
Luokka:Mankinjoen vesistö